The Firm (1993ko filma)

The Firm (euskaraz Konpainia) Sydney Pollack estatubatuar zinema zuzendariaren 1993ko thriller film bat da, John Grisham idazlearen izenburu bereko The Firm eleberrian oianrritua. Tom Cruise, Jeanne Tripplehorn, Gene Hackman, Ed Harris, Holly Hunter, Hal Holbrook eta David Strathairn aktoreek antzeztu zuten.

Oscar Sarietarako bi izendapen jaso zituen, Emakumezko bigarren aktore onenaren Oscar Saria (Holly Hunter) eta Egokitutako gidoi onenaren Oscar Saria (Dave Grusin), nahiz eta bietako bat bera ere irabazi ez izan. Halere, Holly Hunter aktoreak urte hartan bertan The Piano filmean egindako antzezpenarengatik Emakumezko aktore onenaren Oscar Saria irabazi zuen.

 Argumentua 

Mitch McDeere (Tom Cruise) Harvard Unibertsitatean Zuzenbide ikasketak arrakasta handiz amaitu berri dituen abokatu hasiberria da; horri dela eta, sona handiko abokatu talde batek kontratatu du. Mitch eta Abigail "Abby" McDeere (Jeanne Tripplehorn) emaztea Memphis hirira lekualdatu eta abokatu taldeak senar-emazte gazteei etxebizitza, autoa eta bizitzeko behar duten oro eskaini die. Denbora igaro ahala, McDeere talde hori legez kanpoko ekintzak egiten ari dela jabetu da. Haien jokaerarekin desadostasuna agertzean, nagusien konfiantza galdu duenez, Mitch nola edo hala isilarazten saiatu dira.

 Aktoreak 
 Tom Cruise - Mitch McDeere
 Jeanne Tripplehorn - Abigail "Abby" McDeere
 Gene Hackman - Avery Tolar
 Ed Harris - Wayne Terrance
 Holly Hunter - Tammy Hemphill
 Hal Holbrook - Oliver Lambert
 David Strathairn - Ray McDeere
 Terry Kinney - Lamar Quin
 Wilford Brimley - Bill Devasher
 Sullivan Walker - Barry Abanks
 Gary Busey - Eddie Lomax
 Paul Sorvino - Tommie Morolto

 Kanpo estekak 
 The Firm filmaren IMDBko fitxa irakurgai 

Kategoria:Sydney Pollackek zuzendutako filmak
Kategoria:John Grishamen idazlanetan oinarritutako filmak
Kategoria:Ameriketako Estatu Batuetako filmak
Kategoria:Thrillerrak
Kategoria:Drama filmak
Kategoria:Suspense filmak
Kategoria:Epaiketeei buruzko filmak
Kategoria:Abokatuei buruzko filmak
Kategoria:Eleberrietan oinarritutako filmak
Kategoria:Massachusettsen girotutako filmak
Kategoria:Memphisen (Tennessee) girotutako filmak
Kategoria:Arkansasen girotutako filmak
Kategoria:Kaiman uharteetan girotutako filmak
Kategoria:1993ko filmak